Joshua Nkomo
Joshua Nkomo, 19.6.1917-1.7.1999, zimbabwisk politiker. Nkomo blev i 1957 præsident for den rhodesiske selvstændighedsbevægelse ANC, og i 1961 grundlagde han Zimbabwe African People's Union (ZAPU). 1964-74 var Nkomo tilbageholdt af det hvide mindretalsstyre. Efter 1976 samarbejdede ZAPU med Robert Mugabes ZANU i Patriotic Front (PF), og Nkomo deltog som en af lederne i PF i Lancaster House-forhandlingerne om en overgang til demokrati i Zimbabwe. På trods af stærke uoverensstemmelser blev Mugabe og Nkomo forsonet, og efter valget i 1990 blev Nkomo vicepræsident.